*Melléklet a………./2015. Képv. test. határozathoz*

**Kiskőrös Város Önkormányzata**

**2016. évi belső ellenőrzési terve**

 Összeállította: Law On Conto Könyvvizsgáló Zrt.

**Kiskőrös Város Önkormányzata**

**2016. évi belső ellenőrzési terve**

**Kiskőrös Város Önkormányzatának 2016. évi éves belső ellenőrzési tervét, a költségvetési szervek belső kontrollrendszeréről és belső ellenőrzéséről szóló, 370/2011. (XII.31.) kormányrendelet (Bkr.) 31 §-ának rendelkezései szerint állítottuk össze, figyelembe véve, az államháztartásért felelős miniszter által kiadott, szakmai módszertani útmutató tartalmát is.**

A Bkr 2 § (1) bekezdése alapján, az Önkormányzat köteles 5 éves stratégiai ellenőrzési tervet is készíteni, amelyre az éves ellenőrzési tervek épülhetnek.

Kiskőrös Város Önkormányzatának, a 2015-2019 évekre vonatkozó stratégiai tervét, még az elmúlt év során elfogadta és hatályba helyezte a Képviselő-testület.

A most előterjesztett, 2016 évi ellenőrzési terv kialakítása során tehát, **támaszkodhattunk a középtávra megtervezett tartalmakra, a jogszabályváltozások által támasztott követelményekre és a feladatellátás értékelése során kialakított kockázatelemzésre.**

 A fentiek alapján meghatározott ellenőrzési feladatok kijelölése a következő csoportosításban történt:

1. Az Önkormányzat által fenntartott, **költségvetési szervezeteknél**, felügyeleti jellegű, átfogó pénzügyi ellenőrzést és célellenőrzést terveztünk, **beleértve az egyházak felé átadott** feladatokra kiterjedő vizsgálatokat is.
2. **A** **Kiskőrösi Polgármesteri Hivatal**, belsőellenőrzési feladatai között, az elvégzett kockázatelemzés alapján a **magas, illetve a jelentős kockázatú területek ellenőrzését terveztük,** a következők szerint:
* a KIRA munkaügyi adatkezelési rendszer működésének ellenőrzése,
* a közzétételi kötelezettség teljesítésének ellenőrzése
* az adatvédelmi ( az informatikai) rendszer szabályozottságának és működtetésének ellenőrzése,
* az ügyiratkezelés és az irattározási kötelezettség ellenőrzése
1. Az Önkormányzati tulajdonban álló, **profitérdekelt és a nonprofit érdekeltségű gazdasági társaság szabályozottságának és a működés hatékonyságának ellenőrzése.**

**A belső ellenőrzés tervezésének folyamata:**

**A belső kontrollrendszer létrehozásáért, működtetéséért és fejlesztéséért a költségvetési szerv vezetője tartozik felelősséggel,** az államháztartásért felelős miniszter által közzétett, módszertani útmutatók figyelembe vételével és egyben köteles a folyamatokat, olyan formában szabályozni és működtetni, **amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.**

Az Áht. 70.§ (2) bekezdése alapján, **a belső ellenőrzés a belső kontrollrendszer keretén belül működő, bizonyosságot adó és tanácsadó tevékenysége keretében**, a jogszabályoknak és belső szabályzatoknak való megfelelést, a tervezést, gazdálkodást és a közfeladatok ellátását vizsgálva, **megállapításokat és javaslatokat fogalmaz meg a költségvetési szerv vezetője részére.**
**A belső ellenőrzés** az ellenőrzött szervezet céljai elérése érdekében **rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási, belső kontroll és ellenőrzési eljárásainak hatékonyságát**, a jogszabályoknak és belső szabályzatoknak való megfelelést, valamint a költségvetési bevételek és kiadások tervezését, felhasználását és elszámolását, továbbá az eszközökkel és a forrásokkal való gazdálkodás folyamatát.

A belső ellenőrzés szakmai gyakorlatának nemzetközi normái szerint**, a belső ellenőrzési tevékenységnek értékelnie kell a vizsgált szervezet irányítását, működését és információs rendszerét fenyegető kockázatokat, a pénzügyi és működési adatok megbízhatósága és zártsága, a működési folyamatok hatékonysága és eredményessége, a vagyonvédelem, a törvények, a szabályzatok, irányelvek, eljárások és szerződések betartása területén.**

A belső ellenőrzés a 2016. évi ***munkatervét kockázatelemzés*** alapján készítettük el, figyelembe véve a **370/2011. (XII.31) Kormányrendeletben foglaltakat, továbbá a Belső Ellenőrzési Kézikönyv előírásait**, és a belső ellenőrzés szakmai gyakorlatának **nemzetközi normáit**, amely szerint felmérésre kerültek a költségvetési szervek tevékenységét érintő, gazdálkodási folyamatban rejlő kockázatok.

**A kockázatelemzés felmérésével, a felső vezetés javaslatával, az ellenőri fókusz kialakításával, a feltárt kockázati tényezők beazonosításával**, minősítésével, valamint az ellenőrzési tapasztalatok figyelembe vételével határoztuk meg, **az ellenőrizendő szervezeteket, folyamatokat, és az ellenőrzés célját, majd ezek alapján került sor az éves tervjavaslat elkészítésére.**

A vizsgálatok tervezésénél a kockázatos folyamatok meghatározásával, minősítésével, valamint a folyamatos ellenőrzés biztosításával lehetőség adódik - a szabályszerűségi és a pénzügyi ellenőrzések számának ***csökkentése mellett - a rendszer-ellenőrzések számának a növelésére,*** ezáltal biztosítva van a komplex ellenőrzések lefolytatásának lehetősége is.

**Az ellenőrzési tervet megalapozó értékelések és kockázatelemzések**

Az éves ellenőrzési tervet megalapozó:

* elemzések, általános felmérések elvégzésének időpontja(i):

2015. július 1-től augusztus 31-ig

- kockázatelemzések elvégzésének időpontja(i):

 2015.szeptember 15-től 2015. szeptember 30-ig

**Az elvégzett kockázatelemzés rövid összefoglalása:**

***A belső ellenőrzés az éves terv összeállításánál figyelembe vette:***

* az önkormányzatot érintő **gazdálkodási tevékenységet,** a polgármesteri hivatal gazdálkodását, továbbá az önkormányzat felügyelete alá tartozó költségvetési szerveknél ellátandó tevékenységeket,
* a helyi önkormányzat működését, könyvvezetési kötelezettségét,
* a közbeszerzésről szóló törvényt, és a helyi Közbeszerzési Szabályzat előírásait, a közbeszerzések és a közbeszerzési eljárások lebonyolítását,
* a felső vezetés javaslatait, amelyek tükröződnek a kockázatelemzésekben,
* a korábbi évek belső ellenőrzési dokumentumait.

A belső ellenőrzés fókuszában a folyamatosan változó számviteli és gazdálkodási szabályozók szakszerű alkalmazásának vizsgálata áll, **különös tekintettel az átalakulásokra.** Az önkormányzati gazdálkodásra vonatkozó jogszabályok jelentős változása, a megváltozott jogszabályi környezetben készített költségvetés végrehajtása az irányadó törvények alapján komoly szakmai feladatot jelent, és megalapozza a szabályszerű működést is.

**A belső ellenőrzés fontos feladata a potenciális hibák megelőzése érdekében**, hogy a megjelenő új, illetve jelentős mértékben módosuló jogszabályok **értelmezéséhez egységes végrehajtásához segítséget nyújtson,** együttműködve az ellenőrzött költségvetési, illetve egyéb szervezettel.

Az önkormányzatnál a belső ellenőrzési feladatokat, külső szolgáltató megbízási szerződés alapján látja el.

**A kockázatelemzés eredménye**

A 2016. évi belső ellenőrzési terv elkészítéséhez elkészült a kockázatelemzés, a prioritások kijelölése céljából.

A kockázatelemzés alapján felállított prioritások a belső ellenőrzési terv összeállításánál figyelembe vételre kerültek, miszerint **a magas kockázatú területek a lehető legelőbb kerüljenek ellenőrzésre és, hogy a következő 2 évben minden területre sor kerüljön.**

2016. évben az éves belső ellenőrzési tervben meghatározott költségvetési szerveknél pénzügyi, szabályszerűségi és rendszerellenőrzést terveztünk. **A rendszerellenőrzés a vizsgált terület működésének átfogó vizsgálatát jelenti.**

2016. évi belső ellenőrzési tervet az ellenőrzés időszükségletével együtt az 1. számú mellékletben csatoltuk.

**Kiskőrös Város Önkormányzat**

**2016 évi belső ellenőrzési terve**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Sor****szám** | **Ellenőrzött szerv** | **Ellenőrzés célja**  | **Ellenőrzés tárgya**  | **Ellenőri kapacitás (munka****nap)** | **Ellenőrzés típusa** | **Az ellenőrzés ütemezése** | **Ellenőrizendő****időszak** |  |  |  |  |  |  |  |
| **1.** | **Kiskőrös Város Önkormányzata** | A KIRA adatkezelési rendszer működésének és a közzétételi kötelezettség teljesítésének ellenőrzése. | Annak megállapítása, hogy a rendszer kezelése és működtetése megfelelően szabályozott-e. | 20 | Szabályszerűségi ellenőrzés | 2016. I. negyedév | 2015 év |  |  |  |  |  |  |  |
| **2.** | **Kiskőrös Város Önkormányzata**  | Annak megállapítása, hogy a jogszabálynak és a belső követelményeknek megfelel-e az adatvédelmi és az iratkezelési rendszer. | Az informatikai és az irattározási szabályzat megfelelőségének vizsgálata. | 15 | Szabályszerűségi ellenőrzés | 2016. I. negyedév | 2015 év |  |  |  |  |  |  |  |
| **3.** | **A Petőfi S. Városi Könyvtár és a Petőfi Szülőház és Emlékmúzeum** | Az intézmények feladatellátásának és gazdálkodásának ellenőrzése. | Az intézmények tervezésének és beszámolásának vizsgálata. | 15 | Átfogó ellenőrzés | 2016. I. negyedév | 2015 év |  |  |  |  |  |  |  |
| **4.** | **Kiskőrös Város Önkormányzata**  | A kintlévőségek kezelése és a követelések behajtásának minősítése. | A Város helyiadó hátralékok és egyéb követelések állapotának vizsgálata. | 10 | Pénzügyi ellenőrzés | 2016. II. negyedév | 2015.01.01-2015.12.31 |  |  |  |  |  |  |  |
| **5** | **Kőrösszolg Kft. által ellátott közfeladatok**  | A támogatási szerződéssel átadott feladatellátás megfelelőségi vizsgálata. | A Kiskőrösi PH által irányított és a Kőrösszolg Kft által ellátott tevékenységek. | 10 | Pénzügyi és szabályszerűségi ellenőrzés | 2016. III. negyedév | 2015. év |  |  |  |  |  |  |  |
| **6.** | **Kiskőrös Város Önkormányzatától egyházi ellátásba került, szociális és oktatási területek** | Annak megállapítása, hogy az átvállalt feladatok ellátása, a szabályozottság és a működtetés megfelelő-e. | A feladatok pénzügyi tervezésének és a végrehajtásról szóló beszámoló ellenőrzése. | 10 | átfogó ellenőrzés | 2016. III. negyedév | 2015. év |  |  |  |  |  |
| **7.** | **Kiskőrös Város Önkormányzata 100 %-os tulajdonában álló 2 gazdasági társaság (Kőröskom Kft. és Kőrösszolg Kft.)** | A társaságok gazdálkodásának szabályozottságának és a működtetés hatékonyságának minősítése. | Az üzleti terv megalapozottsága és a beszámolás vizsgálata. | 25 | Rendszer ellenőrzés | 2016. III. negyedév | 2015. év |  |  |  |  |  |
| **8.** | **Kiskőrös Város Önkormányzata által működtetett oktatási intézmények** | A fenntartó által üzemeltetésre átvállalt intézmények szerződésszerű teljesítésének vizsgálata. | A működtetés szabályozottságának és a teljesítés megfelelőségének vizsgálata. | 15 | Pénzügyi ellenőrzés | 2016. IV. negyedév | 2015. év |  |  |  |  |  |
| **9.** | **Soron kívüli célvizsgálat** | Év közben, soron kívül jelentkező ellenőrzési szükséglet, tanácsadás |  | 15 | Rendszer-ellenőrzés | 2016. IV. negyedév | Előre láthatóan a 2015 év |  |  |  |  |  |
| **10.** | **Kiskőrös Város Önkormányzata és a Polgármesteri Hivatal** | Utóvizsgálat. | 2015. évben elvégzett belső ellenőrzések utóellenőrzése | 5 | Szabályszerűségi ellenőrzés | 2016. IV. negyedév | 2015 év |  |  |  |  |  |

Kiskőrös, 2015.12.04.

 Készítette:

 dr Turán Csaba

 jegyző